ריינהרד פון שפר-בויאדל

ריינהרד גוטלוב גאורג היינריך פרייהר פון שפר-בויאדל (בגרמנית: Reinhard Gottlob Georg Heinrich Freiherr von Scheffer-Boyadel; 28 במרץ 1851 – 8 בנובמבר 1925) היה גנרל בצבא הקיסרות הגרמנית במהלך מלחמת העולם הראשונה, אשר הגיע לדרגת גנרל חיל הרגלים.

== ביוגרפיה ==
=== ראשית חייו ===
שפר-בויאדל נולד ב-25 במרץ 1851 בהנאו. בשנת 1870 הוא התנדב לשירות במלחמת צרפת–פרוסיה. לאחר מכן, בשנת 1871, הוא הפך ללויטננט בצבא הפרוסי.<ref name=":1"></ref> לאחר שלמד באקדמיה למלחמה, הוא הועלה לדרגת האופטמן ב-1883. בשנת 1894 הועלה פון שפר לדרגת אוברסט לויטננט וככזה שימש כראש המטה של קורפוס המשמר. לאחר קידומו לדרגת אוברסט הוא מונה למפקד רגימנט הגרנדירים של המשמר ה-1 (אלכסנדר הראשון, קיסר רוסיה) ב-1899. לאחר מכן הוא מונה למפקד חטיבת המשמר ה-3 כגנרל מיור ב-1901 והצטרף למטה הכללי הגדול ב-1903 בתור ראש אג"ם, שם הוא הועלה לדרגת גנרל לויטננט ב-1904. בשנת 1906 הועלה שפר על ידי וילהלם השני, קיסר גרמניה לדרגת ברון פרוסי עם הסיומת בויאדל, ובאותה שנה מונה למפקד דיוויזיית המשמר ה-2. בשנת 1908 הוא הועלה לדרגת גנרל חיל הרגלים ומונה למפקד הקורפוס ה-11, וב-1913 פרש מהצבא בגיל 62.<ref name=":1" /><ref name=":0"></ref> הוא הוחזר לשירות פעיל בסתיו 1914 וקיבל את הפיקוד על קורפוס המילואים ה-25 שהפך לחלק מהארמייה התשיעית בפיקודו של אוגוסט פון מקנזן.<ref name=":0" />

=== מלחמת העולם הראשונה ===
בין ה-12 ל-16 בנובמבר 1914 שלושה קורפוסים של הארמייה התשיעית ריסקו לחלוטין את האגף השמאלי של הארמייה הרוסית הראשונה, ולקורפוס של שפר יוחס הרבה מההצלחה. במהלך הלחימה הצליח הקורפוס שלו להתקדם שבעים וחמישה קילומטרים בחמישה ימים בלבד.<ref name=":0" /> לאחר פריצת קו ההגנה הרוסי המשיך הקורפוס של שפר לכיוון לודז'.<ref name=":0" /> הקורפוס שלו, יחד עם דיוויזיה יחידה כתגבורת, הגיעו לאזור ממזרח ללודז' עד ה-21 בנובמבר, מה שהציב אותם מאחורי הארמייה הרוסית השנייה שארגנה את ההגנה על אותו אזור.<ref name=":0" /> עד מהרה הוא תקף את הרוסים מאחור. עתודות מוורשה ויחידות הארמיות הראשונה והחמישית נשלחו במהירות לעזור למגינים והתקרבו מכל עבר. עתה היה שפר בעמדה מסוכנת, עד מהרה הוקף בכוחות רוסים שהתקרבו מכל עבר.<ref name=":0" /> הגרמנים כללו עתה בסביבות 50,000 ומספרם קטן יותר ממספר יריביהם.<ref name=":0" /> כמחצית מהארמייה הרוסית השנייה נשלחה לסגור את הכיתור בעוד החצי השני הגן על לודז' עם הביצורים שלהם.<ref name=":0" /> שפר המשיך להתקדם בלודז', והציב יחידות גדולות כדי להגן על עורפו, אך ההתנגדות הרוסית התבררה כעצומה מדי, הוא לא היה מסוגל לכבוש את לודז'.<ref name=":0" /> עד כה כ-200,000 חיילים רוסים הקיפו את עמדתו, מקנזן אמר לשפר ברדיו לחלץ את חייליו מעמדתם הנוכחית ולנסות לחזור לקווים הגרמניים, אך זה נראה בלתי אפשרי.<ref name=":0" /> הרוסים היו כה בטוחים בניצחון שהם הביאו רכבות מוורשה כדי להעביר את השבויים הצפויים.<ref name=":0" /> שפר החליט לתקוף מזרחה, הכיוון שהרוסים הכי פחות ציפו לו.<ref name=":0" /> הוא הפתיע את הרוסים ופרץ דרך, הוא החל את צעדתו צפונה.<ref name=":0" /> הרוסים לא הצליחו לכונן מחדש את הכיתור.<ref name=":0" /> חמישה עשר קילומטרים מהקווים הגרמניים שפר הנחיל תבוסה מכרעת לדיוויזיה רוסית.<ref name=":0" /> ב-26 בנובמבר תפס הקורפוס של שפר שוב עמדות בקו החזית הגרמני.<ref name=":0" /> כוחותיו של שפר איבדו כ-4,300 איש, אך גרמו לפחות פי שלושה אבדות לכוחות הרוסיים הגדולים פי ארבעה, והוא תפס כ-16,000 שבויים ו-64 תותחים שבויים.<ref name=":0" /> ט. דופוי כינה את זה אחד ההישגים הגדולים ביותר בהיסטוריה הצבאית, ותיאר את זה כמעט לא ייאמן.<ref name=":0" /> עבור פעולה זו קיבל שפר-בויאדל את עיטור ה-Pour le Mérite ב-2 בדצמבר 1914. <ref></ref>

מ-3 בספטמבר 1916 עד 17 בספטמבר 1917 הוא פיקד על קורפוס המילואים ה-17 והיה מפקד פלגת הארמייה שפר בחזית המזרחית המרכזית. לאחר מכן מונה למפקד הקורפוס ה-67 עד 1918, ובדצמבר 1918 יצא לגמלאות.

=== אחריתו ===
ב-8 בנובמבר 1925 מת פון שפר-בויאדל בבויאדל, ובנו אדולף פרייהר פון שפר-בויאדל הפך לבעל האחוזה המשפחתית עד 1945.

== קישורים חיצוניים ==

== הערות שוליים ==

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1851
קטגוריה:גרמנים שנפטרו ב-1925